CELEX: 62017TN0352
Language: et
Date: 2017-06-02 00:00:00
Title: Kohtuasi T-352/17: 2. juunil 2017 esitatud hagi – Korwin-Mikke versus parlament

24.7.2017   
            
            
               ET
            
            
               Euroopa Liidu Teataja
            
            
               C 239/69
            
         2. juunil 2017 esitatud hagi – Korwin-Mikke versus parlament
   (Kohtuasi T-352/17)
   (2017/C 239/80)
   Kohtumenetluse keel: prantsuse
   
      Pooled
   
   
      Hageja: Janusz Korwin Mikke (Jozefow, Poola) (esindajad: advokaadid M. Cherchi, A. Daoût ja M. Dekleermaker)
   
      Kostja: Euroopa Parlament
   
      Nõuded
   
   Hageja palub Üldkohtul:
   
               —
            
            
               tunnistada käesolev hagi vastuvõetavaks ja põhjendatuks;
            
         sellele vastavalt:
   
               —
            
            
               tühistada Euroopa Parlamendi juhatuse 3. aprilli 2017. aasta otsus;
            
         
               —
            
            
               tühistada sellele eelnenud parlamendi presidendi 14. märtsi 2017. aasta otsus;
            
         
               —
            
            
               kohustada hüvitama vaidlustatud otsustega tekitatud varaline ja mittevaraline kahju ning mõista hageja kasuks välja 19 180 eurot;
            
         
               —
            
            
               mõista igal juhul kõik kohtukulud välja Euroopa Parlamendilt.
            
         
      Väited ja peamised argumendid
   
   Hagi põhjenduseks esitab hageja kaks väidet.
   
               1.
            
            
               Esimene väide, et rikutud on Euroopa Liidu põhiõiguste harta artiklit 11, sõnavabaduse üldpõhimõtet koosmõjus Euroopa inimõiguste konventsiooni artikliga 10 ja põhiõiguste harta artikliga 52, arvestades erilist asjaolu, et vaidlustatud otsustes käsitletud avaldused tegi Euroopa Parlamendi liige oma ametiülesannete täitmisel Euroopa Liidu institutsiooni ruumides, ning rikutud on Euroopa Parlamendi kodukorra artiklit 166 ja põhiõiguste harta artiklit 41, Euroopa Liidu institutsioonide aktide põhjendamise põhimõtet, ELTL artiklit 296 ning tehtud on ilmne hindamisviga ja võimu kuritarvitatud.
            
         
               2.
            
            
               Teine väide, et rikutud on põhiõiguste harta artiklit 41, Euroopa Liidu institutsioonide aktide põhjendamise põhimõtet, proportsionaalusse üldpõhimõtet ning tehtud on ilmne hindamisviga ja võimu kuritarvitatud.